# data[].attributes.body
Bakgrunn - beskrivelse problemstilling og prosjektidé

Problemstillingen vår er “Hvordan kan digitalisering av pantelappen bidra til sirkulær økonomi?” Vi har tenkt å fokusere på de sosiale, økonomiske og miljømessige konsekvensene av innføring av digital pantelapp. I tillegg vil vi se på hvilken påvirkning dette har på oppnåelse av FNs bærekraftsmål. Helt til slutt vil vi foreslå mulige løsninger for digital implementering av pantelappen, for eksempel ved bruk av en app. Problemstillingen slik den står nå gir oss muligheten til å gå inn på flere temaer innenfor sirkulær økonomi for eksempel, forbrukeradferd, virksomhetsstyring, osv, men vi er også åpen for at konkretisere problemstillingen mer etter hvert som oppgaven tar form, og vi ser hvilken retning den tar.

Formål - hva er målet av prosjektet?

Finne ut hvilke konsekvenser en digital pantelapp-løsning kan ha, og hvordan en slik løsning bør implementeres? Er dette en løsning forbrukerne, dagligvarekjedene, og andre aktører (Tomra) ønsker/har behov for?

Samfunnsrelevans -  hvordan skaper prosjektet verdi?

Innføring av digital pantelapp vil føre til mindre bruk av papir og mindre ressursbruk i produksjonen av pantemaskinen siden de ikke lenger skal inneholde en printer. Fjerning av printeren vil føre til at de ansatte i butikkene ikke lenger trenger å bruke tid på å fylle på papir og vedlikeholde printeren i pantemaskinen. I tillegg vil en digital pantelapp muliggjøre lagring av pantedata. Dette gir bedre oversikt over pantehistoritt, både for forbrukerne og andre aktører. Dette kan igjen føre til økt panting i tillegg til at det gir bedre muligheter for å identifisere juks.

Tverrfaglighet - bruk av kompetanser i gruppa

Den ene på gruppa vår jobber innen plateindustrien. Han kan derfor bidra med relevant erfaring og faglig kompetanse innen panting og pantemaskiner. Flere av medlemmene har en miljørettet studieretning og kan bruke deres kunnskaper til en bærekraftanalyse. I en slik analyse kan også medlemmene med bakgrunn i økonomi bidra, samt at de kan utføre en strategisk analyse av ideen. I tillegg har flere medlemmer kunnskap om data og har derfor nyttig forståelse av app og muligheter for digitalisering.

Prosjektplan og metode - Hvordan skal dere jobbe, og komme fram til første utkast for en arbeidsplan?

Vi skal jobbe målbevisst og effektivt på onsdagene. Vi tenker å basere oppgaven på teori og ikke utarbeide vår egen undersøkelse. Gruppen holder på å lage en skisse til oppstilling av oppgaven (Uke 5), og planen er å fordele de ulike temaene i oppgaven mellom gruppemedlemmene. Gruppemedlemmene som ikke har vært tilstede denne uken vil bli informert, og gitt muligheten til å komme med innspill. I løpet av uke 6 vil gruppa lese seg opp på teori innenfor temaene som vil bli tatt opp i oppgaven samt undersøke empiri.

Vi skal sette oss mål for hver landsbydag, og skal være ferdig med oppgaven innen 1. april.

(Team: bilde av gruppe med navn av gruppemedlemmer)

# data[].attributes.body
Gruppenavn: Gruppe 3

Bakgrunn:
Problemstillingen vår er: "Hva skal til for effektiv ressursdeling i norsk industri?".
Vi skal gjennom prosjektet vårt kartlegge norsk industri, herunder hvilke sektorer som er størst, hva er avfallet, hva er input og hva er output i sektoren. Dette legger grunnlaget for å identifisere hva ressursene brukes til og hvordan de kan brukes bedre. Vi skal se på plasseringen og logistikken for ulike industrier, hvilke teknologier og løsninger som finnes og hvordan lønnsomheten påvirkes (incentiver og subsidier - lovgivning). For at bedriftene skal få til dette skal vi se på hvilke input i form av digital data som trengs fra ulike sektorer for å synliggjøre ressursene i omløp.

Formål:
Kartlegge hvorfor ressursdeling ikke er standard innen norsk industri.
Få oversikt over sentrale og kritiske ressurser, og vurdere hvorvidt de kan brukes annerledes.
Økonomisk og bærekraftig gevinst av effektiv ressursallokering.
Forslå løsninger på hvordan ressursdeling kan realiseres i norsk industri.
Ta utgangspunkt i eksisterende løsninger, eks. sharebox.
Drøfte potensielle ringvirkninger av effektiv ressursdeling i norsk industri

Samfunnsrelevans:
Bedre utnyttelse av eksisterende ressurser bidrar til lavere kostnader og høyere lønnsomhet for industrien. Dette vil dessuten ha en miljøgevinst i form av mindre press på naturressurser og bedre alternativ bruk av nåværende avfall. Ved synliggjøring av ressursomløpet bidrar vi også til bedre holdninger knyttet til konsum for bedrifter og forbrukere.

Tverrfaglighet:
Gjennom prosjektet skal vi se på digitale løsninger, industrier og økonomiske faktorer. Gruppen har blant annet kompetanse innen verdikjeder, datainnhenting, produksjonsprosesser, økonomi og design og modellering av komplekse systemer. Dette mener vi passer godt overens med prosjektoppgaven vi har valg.

Prosjektplan og metode:
Vi skal jobbe jevnt og målrettet mot faste milepæler med fleksible rammer. Vi skal fordele ansvarsområder og jevnlig produsere leveransemateriale. I starten skal vi i hovedsak ha fokus på research og kartlegging, før vi videre går videre på å konkretisere funnene i form av et svar på problemstillingen. I sluttfasen gjennomgår vi oppgaven og finpusser prosjektet.

# data[].attributes.body
Bakgrunn - beskrivelse problemstilling og prosjektidé

Bakgrunnen for oppgaven er for høyt forbruk som samfunnsproblem. Mange velger å bytte ut delvis fungerende produkter, og mange av dem er vanskelige å reparere eller ikke holdbare nok. Det finnes ingen økonomiske incentiver for bedrifter for å selge produkter som er mer holdbare og reparerbare, og få retningslinjer som forbruker kan bruke til å ta avgjørelser.

Problemstillingen vår er ikke ferdig utarbeidet (uke 5), men vi vil fokusere på følgende:
- På hvilke måter kan et merkesystem for 'holdbarhet og reparerbarhet' utarbeides og implementeres?
- Hvordan vil interessenter som forbrukere, produsenter, det offentlige, og andre aktører i verdikjeden stille seg til ulike alternativer for et slikt system?

Dette er tema som har stor samfunnsnytte, og stiller sterke krav til tverrfaglig kompetanse. Det finnes vesentlige muligheter for digitale framgangsmåter i utarbeidelsen og presentasjonen av et slikt tenkt merkesystem.

Formål - hva er målet av prosjektet?

Samfunnsmål:

Skape en verden vi og våre barn vil leve i

Bremse global oppvarming og forurensning

Effektmål:

Skape konkurransesituasjon der produsenter har incentiver til å produsere holdbare og reparerbare produkter

Økt bevissthet for miljøvennlig forbruk blant forbrukere

Resultatmål:

Økt brukstid av elektronikk og andre produkter, mindre avfall, mer holdbart design

Samfunnsrelevans -  hvordan skaper prosjektet verdi?

Det skal i hovedsak skapes verdi for samfunnet ved at mengden avfall reduseres, deriblant særlig av elektronisk karakter. Dette oppnås ved at elektroniske produkter ikke skrapes før de faktisk er ubrukelige/ødelagt. I tillegg skal det være fordelaktig å reparere elektronikk som man allerede eier, og dermed motarbeide forbrukersamfunnet og spare unødvendig produksjon av ny elektronikk. Miljømerkeordningen skal skape verdi for forbrukere i form av utvidet kunnskap om produktene de kjøper/vurderer å kjøpe. Dersom vi beslutter å diskutere det politiske aspektet kan verdi skapes for både forbrukere og produsenter i form av økonomiske incentiver til fordel for produktene med godt miljømerke.

Tverrfaglighet - bruk av kompetanser i gruppa

Innenfor denne oppgaven stilles det krav til kunnskap om økonomi, politikk, data og digitale løsninger, forbrukerpsykologi, bedriftsstrategi, samt kunnskap om produksjonsprosessen og bruk av produkter som er relevante for problemstillingen. Gruppen har medlemmer inngående og faglig kunnskap om strategi, økonomi, data, fornybare energiløsninger, tema innen miljø, og produksjon i industri. Utenomfaglig har medlemmene et bredt og variert spekter av interesser.

Prosjektplan og metode - Hvordan skal dere jobbe, og komme fram til første utkast for en arbeidsplan?

Gruppen skal jobbe primært på onsdager og jobbe mot konkrete mål som er satt i en fremdriftsplan. Utover dette vil arbeidet fordeles etter behov, slik at gruppen kan jobbe individuelt eller møtes på andre tidspunkter om nødvendig. Gruppen vil sette seg inn i relevant teori og litteratur individuelt, hvordan dette gjøres vil vi avtale når det blir relevant. For å undersøke problemstillingen skal det både gjøres en teoretisk litteraturstudie og en spørreundersøkelse blant forbrukere og eventuelt andre aktører. En klar problemstilling er ikke formulert på dette tidspunktet (uke 5).

# data[].attributes.body
Navn gruppe: gruppenummer eller eget valgt navn

Bakgrunn: beskrivelse problemstilling og prosjektidé

Formål prosjekt: hva er målet av prosjektet?

Samfunnsrelevans: hvordan skaper prosjektet verdi?

Tverrfaglighet: bruk av kompetanser i gruppa

Prosjektplan og metode: hvordan skal dere jobbe og første utkast for arbeidsplan

Team: bilde av gruppe med navn av gruppemedlemmer